VGI เนื้อหอม! BTS แบ่งขายหุ้นดึงกองทุนใหญ่เข้าถือ หนุนฟรีโฟลทเพิ่ม-ลุ้นเข้า SET50 ปลายปี
VGI เนื้อหอม! BTS แบ่งขายหุ้นดึงกองทุนใหญ่เข้าถือ หนุนฟรีโฟลทเพิ่ม-ลุ้นเข้า SET50 ปลายปี
VGI เนื้อหอม! BTS แบ่งขายหุ้นดึงกองทุนใหญ่เข้าถือ หนุนฟรีโฟลทเพิ่ม-ลุ้นเข้า SET50 ปลายปี
19 มิ.ย. 2562

ผู้สื่อข่าวรายงานว่า ราคาหุ้นบริษัท วี จี ไอ โกลบอล มีเดีย จำกัด (มหาชน) หรือ VGI ล่าสุด ณ เวลา 10.58 น. อยู่ที่ระดับ  9 บาท ปรับตัวลดลง 0.40 บาท หรือ 4.26% ด้วยมูลค่าการซื้อขาย 3.28 พันล้านบาท
โดยราคาหุ้น VGI ปรับตัวลดลงในช่วงเช้าวันนี้ หลังจากมีการซื้อขายกระดานรายใหญ่ของหุ้น VGI รวมกระดานต่างชาติทั้งหมด 15 รายการ จำนวน  574.70 ล้านหุ้น ที่ราคา 9 บาท มูลค่า 5.17 พันล้านบาท ซึ่งราคาที่ซื้อขายเป็นราคาต่ำกว่ากระดานซื้อขายวานนี้ (18 มิ.ย.62) ที่ปิดที่ระดับ 9.40 บาท
ทั้งนี้ “ฝ่ายนักลงทุนสัมพันธ์ของบริษัท VGI” เปิดเผยกับ “ข่าวหุ้นธุรกิจออนไลน์” ว่า การทำรายการดังกล่าวเป็นการขายหุ้นของบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ผู้ถือหุ้นใหญ่อันดับที่ 2 ของ VGI ซึ่งทำการขายหุ้นให้กับนักลงทุนสถาบัน ซึ่งต้องการลงทุนในหุ้นระยะยาวหลังจากเห็นศักยภาพธุรกิจของ VGI
โดยการขายบิ๊กล็อตของ BTS เป็นมุมมองบวกต่อ VGI ในเรื่อง Free Float หรือการกระจายการถือหุ้นโดยผู้ถือหุ้นรายย่อยที่มากขึ้น และคาดว่าจะได้รับโอกาสเข้าอยู่ใน SET50 Index Futures รวมถึง MSCI หรือ FTSE เพิ่มขึ้นด้วย
ขณะเดียวกัน ราคาหุ้นบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS อยู่ที่ระดับ 11.90 บาท ปรับตัวขึ้น 0.20 บาท หรือ 1.71% ด้วยมูลค่าการซื้อขาย 992.80 ล้านบาท
โดยการขายหุ้น VGI ในครั้งนี้คาดว่า BTS จะนำเงินที่ได้จากการขายหุ้นไปใช้กับโครงการใหญ่ต่างๆ  รวมถึงเพื่อรองกับการประมูลที่จะเกิดขึ้นในอนาคต
สำหรับโครงสร้างผู้ถือหุ้นอันดับที่ 1-10 ของ VGI มีดังนี้
(ภาพรวมข้อมูลผู้ถือหุ้น ณ วันที่ 07/06/2562)